Ce a remarcat Panduru în comunicatul lui Dan Șucu: „Doar unui om îi ia apărarea. În rest, toți sunt praf”
Basarab Panduru a analizat comunicatul emis de Dan Șucu, acționarul majoritar al Rapidului, după seria proastă a giuleștenilor în play-off (6 înfrângeri, un egal).
„Ce am înţeles eu de aici e că el l-a pus pe Lobonţ. Aşa am înţeles, că doar Lobonț nu e de vină. În rest, toţi sunt de vină. Lobonţ nu poate face minuni, de ce? Că el l-a pus, că singurul căruia îi ia apărarea e Lobonţ. În rest. toţi au fost făcuţi praf. De aici înţeleg că el l-a pus sau că a fost de acord.
De acum se implică peste tot, pune el oameni peste tot, iar singurul vinovat pentru ce se întâmplă o să fie el.
Anul ăsta ai căutat şi ai găsit vinovaţi, dar de acum pui tu, te implici la partea sportivă. Și de acum nu mai ai cum să arăţi cu degetul spre nimeni. O să zică apoi că nu a ales oamenii de care era nevoie.
Dacă faci iar tâmpenia asta şi îl aduci pe Dani Coman, iar la anul îl dai afară că nu a făcut nu ştiu ce… Asta e ţurcă. Preşedintele alege un antrenor”, a spus Basarab Panduru la OrangeSport.